OzLabs/hebrew-wiki-articles huggingface dataset:
טום פורבס

טום פורבס (באנגלית: Tom Forbes נולד; 10 בינואר 1993) <ref>[https://musicliberia.com/tom-forbes/ Tom Forbes] auf Music Liberia, abgerufen am 22. September 2022. (Englisch)</ref> <ref>[https://www.entertainmentzone.me/person/tom-forbes/ Tom Forbes] auf Entertainment Zone, abgerufen am 22. September 2022. (Englisch)</ref> הוא שחקן אמריקאי .

==קריירה==

בשנת 2013 הופיע לראשונה בסדרת הטלוויזיה יומני הרופא הצעיר. בשנת 2015 הופיע בפרק במיני סדרת הטלוויזיה וולף הול. בסדרה גילם פורבס את ויליאם סטאפורד , בעלה של מרי בולין. באותה שנה שיחק במיני סדרה הבריטית "The Bastard Executioner". 

בשנת 2016 שיחק בתפקיד ראשון בסרט העלילתי "And Then I Was French" והשאיל את קולו למשחק המחשב "Steep". 

מ-2016 עד 2017 שיחק בסדרת הטלוויזיה "The Royals".

בשנת 2018 הוא שיחק בסדרת הטלוויזיה זואי ורייבן. 

בשנת 2019, הוא גילם את הנסיך לואי בשמונה פרקים של העונה השנייה בסדרת הטלוויזיה אבירי הלילה .<ref>Daily Mail: [https://www.dailymail.co.uk/tvshowbiz/article-7179097/Knightfall-EXCLUSIVE-Tom-Cullen-gushes-season-two-star-Mark-Hamill.html Knightfall EXCLUSIVE: Tom Cullen says it was 'pretty cool' to get 'the crap kicked out of you by Luke Skywalker' as he gushes about working with co-star Mark Hamill in season two] von Roxy Simons vom 25. Juni 2019, abgerufen am 22. September 2022. (Englisch)</ref> <ref></ref>פורבס הופיע בסדרות הטלוויזיה רבות בהן פיסטול, ואגדות המחר. בשנת 2022 שיחק בתפקיד משנה בסרט העלילתי מורביוס .

בשנת 2023 שיחק בתפקיד חוזר בסדרת הטלוויזיה "Champion". <ref></ref>

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1993
מנגן דו-חמצני

מנגן דו-חמצני הוא תחמוצת מנגן שנוסחתה MnO<sub>2</sub>. מנגן דו-חמצני הוא מוצק שצבעו שחור -חום שהוא המרכיב העיקרי במינרל פירולוזיט. 

השימוש העיקרי במנגן דו-חמצני הוא בסוללות אלקליין ובסוללות אבץ-פחמן. בנוסף משמש החומר כפיגמנט וכחומר מוצא לתרכובות מנגן אחרת כדוגמת אשלגן פרמנגט.

=== מבנה ===
למנגן דו-חמצני מספר פולימורפים כמו גם צורה ממויימת. בצורה β-MnO<sub>2</sub>
מבנה הגביש כשל רוטיל בו יוני המתכת במרכז אוקטאדר ויוני החמצן בקואורדינציה 3. 

צורה α-MnO<sub>2</sub> פתוחה ומכילה חללים או "תעלות" היכולים להכיל אטומי מתכת כדוגמת כסף או בריום.

תא היחידה. אפור = יון המתכת, אדום= יון החמצן

=== הפקה ===
מנגן דו-חמצני טבעי המופק ממינרלים דוגמת פירולוזיט אינו בדרגת ניקיון המספיקה ליישומים דוגמת סוללות. כדי לקבל חומר נקי מחזרים את חומר הגלם לקבלת מנגן חנקתי Mn(NO<sub>3</sub>)<sub>2</sub> המתפרק מעל 500°C למנגן דו-חמצני <math>Mn(NO_3 )_2 \rightarrow MnO_2 + 2NO_2 </math>

דרך אחרת היא תגובת הקומפרופורציונציה של אשלגן פרמנגנט עם מנגן גופרתי <math>2KMnO_4 + 3MnSO_4 +2H_2 O \rightarrow 5MnO_2 +K_2 SO_4 + 2H_2 SO_4 </math>

=== תגובות ===
בחימום ל 530°C מנגן דו-חמצני מתפרק ל Mn<sub>2</sub>O<sub>3</sub> וחמצן <math>4MnO_2 \rightarrow 2Mn_2 O_3 +O_2 </math>

==== תגובות חיזור ====
ניתן לחזר מנגן דו-חמצני למנגן באמצעות קוק <math>MnO_2 +2C\rightarrow Mn + 2CO</math>

תגובת חיזור ל <sup>+</sup>Mn<sup>2</sup> עם חומצה גופרתית <math>2MnO_2 +H_2 SO_4 \rightarrow 2MnSO_4 + O_2 + 2H_2 O</math>

תגובת החיזור של מנגן דו-חמצני עם חומצת מימן כלורי בעזרתה בודד קרל וילהלם שלה לראשונה כלור בשנת 1774 <chem>MnO_2 + 4HCl -> MnCl_2 +Cl_2 +2H_2 O </chem>

==== תגובות חמצון ====
בחימום תערובת מנגן דו-חמצני ואשלגן הידרוקסידי KOH באוויר מתקבל אשלגן מנגנט - חומר גלם בייצור אשלגן פרמנגנט

<chem>2MnO2 + 4KOH + O_2 -> 2K_2MnO_4 + 2H_2 O </chem>

==קישורים חיצוניים==

קטגוריה:מנגן: תרכובות
קטגוריה:תחמוצות
אליפות העולם בכדורסל 3x3 אתונה (2012)

אליפות העולם בכדורסל 3x3 של פיב"א 2012 הייתה המהדורה הראשונה של אליפות העולם בכדורסל 3x3 (כיום גביע העולם בכדורסל 3x3), אירוע הכדורסל 3x3 החשוב ביותר לנבחרות לאומיות. בטורניר שוחקו שלושה טורנירים נפרדים: לגברים, נשים ונבחרות מעורבות. הטורניר, שאורגן על ידי פיב"א, נערך באתונה, בירת יוון, בין 23 ל-26 באוגוסט 2012.

 זכתה באליפות טורניר הגברים לאחר שניצחה את 16–13 בגמר, זכתה בטורניר הנשים לאחר ניצחון 17–16 על , וצרפת ניצחה את ארגנטינה בגמר הטורניר המעורב.

== מדליות ==
{| class="wikitable"
!אירוע
!style="background:gold"|זהב
!style="background:silver"|כסף
!style="background:#CC9966"|ארד
|-
|גברים
|
|
|
|-
|נשים
|
|
|
|-
|מעורב
|
|
|
|}

== טורניר הגברים ==
בטורניר הגברים השתתפו 24 נבחרות שחולקו לארבעה בתים של שש נבחרות. בשלב הבתים, שנערך בין 23 ל-25 באוגוסט, שיחקה כל נבחרת נגד כל חמש הנבחרות האחרות בבית. ארבע הראשונות בכל בית העפילו לפלייאוף, שנערך ב-25 וב-26 באוגוסט בשיטת גביע. זכתה באליפות לאחר ניצחון 16–13 בגמר על . זכתה במדליית הארד לאחר ניצחון 19–18 על במשחק על המקום השלישי.

=== שלב הבתים ===
מקור:

==== בית א' ====

==== בית ב' ====

==== בית ג' ====

==== בית ד' ====

=== פלייאוף ===
מקור:

== טורניר הנשים ==
בטורניר הנשים השתתפו 24 נבחרות שחולקו לארבעה בתים של שש נבחרות. בשלב הבתים, שנערך בין 23 ל-25 באוגוסט, שיחקה כל נבחרת נגד כל חמש הנבחרות האחרות בבית. ארבע הראשונות בכל בית העפילו לפלייאוף, שנערך ב-25 וב-26 באוגוסט בשיטת גביע. זכתה באליפות לאחר ניצחון 17–16 בגמר על . זכתה במדליית הארד לאחר ניצחון 18–17 על במשחק על המקום השלישי.

=== שלב הבתים ===
מקור:

==== בית א' ====

==== בית ב' ====

==== בית ג' ====

==== בית ד' ====

=== פלייאוף ===
מקור:

== טורניר מעורב ==
בטורניר המעורב השתתפו 16 נבחרות מעורבות, שהורכבו משני גברים ושתי נשים. הנבחרות לא חולקו לבתים אלא הוגרלו ישירות לפלייאוף, שנערך בין 24 ל-26 באוגוסט בשיטת גביע. צרפת זכתה באליפות לאחר ניצחון 14–8 בגמר על ארגנטינה. אוקראינה זכתה במדליית הארד לאחר ניצחון 15–8 על צ'כיה במשחק על המקום השלישי.

=== פלייאוף ===

== ישראל בתחרות ==
נבחרת ישראל בכדורסל 3x3 לגברים הוזמנה על ידי פיב"א לטורניר. סגל הנבחרת כלל את יועד בית-יוסף, עמית שמחון, עמית תמיר וקורי קאר, ומאמן הנבחרת היה דני גוט. ישראל סיימה במקום השלישי בבית א' עם שלושה ניצחונות ושני הפסדים, ועלתה לפלייאוף. בשמינית הגמר ניצחה ישראל את אנגליה וברבע הגמר את ונצואלה. בחצי הגמר הפסידה הנבחרת לצרפת ובמשחק על המקום השלישי לאוקראינה, וסיימה במקום הרביעי.

== קישורים חיצוניים ==
* 

== הערות שוליים ==

קטגוריה:אתונה: תחרויות ספורט
קטגוריה:תחרויות כדורסל 3X3
קטגוריה:אליפויות עולם
אן ראדג'

אן ראדג (באנגלית: Anne Rudge; 29 באוקטובר 1761 - 1 בספטמבר 1836) הייתה מאיירת בוטנית בריטית שאיירה בין היתר את יצירותיו של בעלה, הבוטנאי וחוקר העתיקות אדוארד ראדג' ובנה, אדוארד ג'ון ראדג'.<ref name=":0">Obituary for Mrs Edward Rudge, The Gentleman’s Magazine, vol. 161, January 1837, pp. 99-101</ref> היא אחת האמניות הבוטניות המוקדמות ביותר הידועות שהתפרסמו, שכן, בניגוד לאמניות רבות אחרות בתחומה באותה תקופה, היא חתמה על עבודתה.

== ביוגרפיה ==
היא נולדה בלונדון בשנת 1761 בשם אן נואיי, בתם של אליזבת לבית דה לה מארה ופיטר נואיי (1723–1809).<ref>London, England, Church of England Baptisms, Marriages and Burials, 1538-1812 for Ann Nouaille, City of London, St Andrew Undershaft, 1743-1774: Ancestry.com</ref> ממוצא הוגנוטי, משפחתו של פיטר נואיי הגיעה מניסמס שבצרפת (כיום בלגיה), אביו היגר לאנגליה כדי להימלט מהרדיפות.<ref>W. T. Stearn and L. H. J. Williams. Martin's French Guiana Plants and Rudge's 'Plantarum Guianae rariorum Icones', Bulletin du Jardin botanique de l'État à Bruxelles, Vol. 27, Fasc. 2 (Jun. 30, 1957), pp. 243-265</ref> הוא היה יצרן משי ושופט שלום בקנט. היא התחתנה עם הבוטנאי אדוארד ראדג' (1763–1846) בכנסיית סנט ג'ורג' בכיכר האנובר בלונדון ב-28 ביולי 1791. <ref>Westminster, London, England, Church of England Marriages and Banns, 1754-1935 for Anne Nouaille, St George, Hanover Square, 1786-1792: Ancestry.com </ref> ילדיהם היו: עורך הדין אדוארד ג'ון ראדג' (1792–1861), אן אליזה ראדג' (1797–1879) ועורך הדין סמואל נואיי ראדג' (1801–1865).
ציור בוטני אופייני, 1807

=== מאיירת בוטנית ===
העדות הראשונה ליצירת ההדפסים שלה היא קבוצת תחריטים משנת 1799. ראדג' בדרך כלל נתנה להדפסים שלה מספרים בחלק העליון של הלוח.<ref>Anne Rudge, British Museum Database</ref><ref name=":1">Anne B. Shteir and Bernard V. Lightman, eds, Figuring it Out: Science, Gender, and Visual Culture, Lebanon, NH: Dartmouth College Press, 2006, pp. 243-45</ref> היא התמחתה באיור בוטני מדויק, וסיפקה חמישים לוחות לספר -Plantarum Guianæ rariorum icones et descriptiones hactenus ineditæ (1805–07, בנוסף לאיורים שציירה לעיתונים למאמרי בעלה. הרישומים שלה מתארים במדויק את הפרטים הנדרשים על ידי חוקרים בוטניים כולל חלקי הרבייה של צמחים. <ref>The botanical artwork of Anne Rudge, Deakin University Library online</ref> לכבודה, זן של שושן מים נקרא על שמה - Nymphaea rudgeana.

על פי התעקשותו של אביה היא קיבלה חינוך מצוין, כשהיא בקיאה בשפות מודרניות ועתיקות, במוזיקה ובאמנות. עד נישואיה היא הצליחה לתאר במדויק נופים והיסטוריה טבעית. בעלה פיתח אצלה את הכישורים הדרושים כדי להיות מאיירת מדעית ובוטנית מצליחה, שבה הפגינה "... סגנון עקבי ופרטים מדויקים בקטעים בלוחות שלה, שיכלו להגיע רק מלימוד ועניין אישי אינטנסיבי. הרישומים שלה גדולים, נועזים, ברורים ומדויקים.עם קווי מתאר פשוטים המסייעים להבהיר פרטים ומורכבות עבור הקורא הבוטני."<ref name=":1" />

היא מתה בשנת 1836 לאחר מחלה שנמשכה כחמישה שבועות ונקברה בקבר משפחת ראדג' בכנסיית סנט לורנס באוושאם (Evesham). ביום הלווייתה נסגרו בתי הציבור המקומיים לאות כבוד.<ref name=":0" />

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידי 1761
קטגוריה:נפטרות ב-1836
מרי סרגנט פלורנס

מרי סרגנט פלורנס (באנגלית: Mary Sargant Florence; 21 ביולי 1857 – 14 בדצמבר 1954) הייתה ציירת בריטית של דמויות, עיטורי קיר בפרסקו ונופים מזדמנים בצבעי מים ופסטל.

== ביוגרפיה ==
מרי סרגנט נולדה בלונדון. אביה היה הנרי סרגנט, עורך דין, ואמה הייתה קתרין אמה ביל. אחיה כללו את השופט צ'ארלס הנרי סרגנט, הבוטנאית אתל סרגנט, המנהל וולטר לי סרגנט והפסל פרנסיס ויליאם סרגנט.

היא למדה בפריז אצל לוק אוליבייה מרסון, ובבית הספר סלייד אצל אלפונס לגרוס.<ref name=":0">Frances Spalding (1990). 20th Century Painters and Sculptors. Antique Collectors' Club</ref> היא הייתה חברה במועדון האמנות האנגלית החדשה ובאגודת הציירים בטמפרה.
תג התנועה נגד מיסוי נשים בלי זכות בחירה.
ב-1888 היא נישאה להנרי סמית' פלורנס, מוזיקאי אמריקאי.<ref name=":0" /> נולדו להם שני ילדים: פיליפ סרגנט פלורנס, כלכלן, ואליקס סטרצ'י, הפסיכואנליטיקאי והמתרגם של פרויד. היא גרה באותה העת בניו ג'רזי.<ref>Chlak, Victoria. "Nutley opinion: Artist's work shows up across the pond", Nutley Sun, March 31, 2016.</ref>

לאחר שבעלה טבע בשנת 1891, היא עברה למארלו, בקינגהמשייר, ובנתה את ביתה, (1899–1900), שם התגוררה עד 1940. הבית תוכנן במקור עם קירות לבנים חשופות, ללא דלתות וללא צנרת.<ref>Historic England. "Lord's Wood (1332156)". National Heritage List for England.</ref>

היא הייתה סופרג'יסטית, תומכת בליגת ההתנגדות למיסוי נשים וציירה להם תגים.<ref>Sharon Ouditt. Fighting forces, writing women: identity and ideology in the First World War, Routledge, 1993 </ref> עם החוקר והעורך מקיימברידג', צ'ארלס קיי אוגדן, היא פרסמה את הספר "מיליטריזם לעומת פמיניזם" (1915) שטען כי לנשים יש את הפררוגטיבה והאחריות להילחם במיליטריזם הבינלאומי.<ref>C.K. Ogden and Mary Sargant Florence. Militarism versus Feminism: An Enquiry and a Policy Demonstrating that Militarism involves the Subjection of Women, London: Allen and Unwin, 1915</ref> הוא התחקה אחר הקשרים ההיסטוריים ובין מיליטריזם, אימפריאליזם, עבדות וכפיפות נשים. המיליטריזם, כך טענה, היה הגורם השולט בהכנעה הפוליטית, הכלכלית והמינית של נשים על פני חלק ארוך בהיסטוריה האנושית וההופעה המאוחרת של דרישות לזכויות נשים.<ref>Ogden and Florence, "Militarism versus Feminism"</ref>

ב-1940 היא כתבה עבודה על ההיסטוריה, התיאוריה והאסתטיקה של הצבע.<ref>M. Sargant Florence. Colour Co-ordination, London: John Lane, 1940</ref> היא ערכה שני כרכים של מסמכי אגודת הציירים בטמפה.

היא מתה בטוויקנהאם, מידלסקס, 1954.

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1857
קטגוריה:נפטרות ב-1954
בית הנבחרים של העם

בית הנבחרים של העם (בפשטו: دَ افغانستان ولسي جرګه, מילולית: דה אפגניסן וולסי ג'ירגה), היה הבית התחתון של האספה הלאומית של הרפובליקה האסלאמית של אפגניסטן, לצד בית הזקנים העליון.

בית הנבחרים של העם היה בית המחוקקים העיקרי במערכת האפגנית, בדומה לנהוג בפרלמנט הבריטי. בבית הנבחרים כהנו 250 נציגים, כשבחוקה נקבע כי לפחות 68 מהם יהיו נשים. הבחירות היו בחירות אזוריות ונקבעו להתקיים מדי חמש שנים.<ref></ref> בני אומת הקוצ'י הנוודים בחרו 10 נציגים באמצעות מחוז בחירה לאומי אחד.

== היסטוריה ==
בית הנבחרים נוצר ב-1931, כשמוחמד נאדיר שאה, מלך אפגניסטן העניק לארצו חוקה בה נקבעה אפגניסטן כמונרכיה חוקתית עם פרלמנט בן שני בתים. הפרלמנט התכנס באופן יציב עד להדחת מלך אפגניסטן מוחמד זאהיר שאה על ידי ראש הממשלה מוחמד דאוד ח'אן ב-1973 והקמת רפובליקת אפגניסטן.

בעקבות יציאת ברית המועצות מאפגניסטן ב-1988, התכנס הפרלמנט מחדש, אך לאחר נפילת משטר מוחמד נג'יבאללה ב-1992 הושעה פעילותו שוב.

לאחר פלישת ארצות הברית לאפגניסטן ב-2001, נעשו ניסיונות להקים את הפרלמנט מחדש, וב-2005 נערכו בחירות לבתי הנבחרים.

== בחירות ==
הבחירות הראשונות לבית הנבחרים של העם נערכו בספטמבר 2005, ארבע שנים לאחר נפילת משטר הטליבאן, בפיקוח בינלאומי (בעיקר של האו"ם ונאט"ו).

הבחירות הבאות לבית הנבחרים נערכו ב-18 בספטמבר 2010.<ref name="bbc election day"></ref><ref></ref> הבחירות הבאות, שהיו אמורות להתקיים ב-15 באוקטובר 2016,<ref></ref> אך נדחו ל-7 ביולי 2018,<ref></ref> ולאחר מכן שוב ל-20 באוקטובר.<ref></ref> הפרלמנט הושבע על ידי נשיא אפגניסטן אשרף גאני ב-26 באפריל 2019.<ref name="17th"></ref>

בית הנבחרים התפזר למעשה כאשר הטליבאן השתלט על קאבול ב-15 באוגוסט 2021.<ref></ref> הטליבאן לא כלל את בית הנבחרים וכמה סוכנויות אחרות של הממשלה לשעבר בתקציב הלאומי הראשון שלו במאי 2022. דובר הממשלה אמר כי בשל המשבר הפיננסי, רק סוכנויות פעילות נכללו בתקציב, ואלה שלא נכללו – פורקו, אך ציין כי ניתן יהיה להקימן מחדש "במידת הצורך".<ref></ref>

==קישורים חיצוניים==

== הערות שוליים ==

קטגוריה:אפגניסטן: פוליטיקה
קטגוריה:בתים תחתונים
תאונת הרכבת במיסיסוגה

תאונת הרכבת במיסיסוגה (מכונה גם נס מיסיסוגה) התרחשה ב-10 בנובמבר 1979 במיסיסוגה שבאונטריו, קנדה, כאשר רכבת משא שהובילה כימיקלים מסוכנים ירדה מהפסים ועלתה באש. יותר מ-200,000 בני אדם פונו מהאזור, פינוי שהפך לפינוי הגדול ביותר בזמן שלום בצפון אמריקה עד להוריקן קתרינה. באירוע לא היו הרוגים.

==האירוע==
ב-10 בנובמבר 1979, רכבת משא בהובלת שלושה קטרי דיזל EMD F40PH נסעה מזרחה מווינדזור, וחלפה ליד מיסיסוגה. ברכבת היו 106 קרונות שנשאו כימיקלים נפיצים רבים, כולל סטירן, טולואן, פרופאן, נתרן הידרוקסידי וכלור. בקרון ה-33, החל להתחמם מסב שלא שומן כהלכה, וכתוצאה מכך החלו לצאת ממנו עשן וניצוצות, והמקומיים שראו את הרכבת הנוסעת חשבו שהיא עלתה באש. לבסוף התגבר החום, ושני גלגלים עם צירם התנתקו ממקומם. הציר השבור גרם לחוגון להתפרק ולרדת מהמסילה, מה שגרם למספר קרונות נוספים לרדת מהפסים ולהתלקח, כולל מספר קרונות מכליים שהכילו פרופאן. בזמן שהלהבות פרצו, עובד הרכבת הצליח להפריד בין הקרונות ה-32 וה-33, ומנע מהקרונות הקדמיים להתלקח גם כן.

ההתלקחות הובילה לפיצוץ אדיר שיצר כדור אש בגובה של 1,500 מטרים, אותו ניתן היה לראות ממרחק של 100 קילומטרים. לאחר שאירעו פיצוצים נוספים, הכבאים שהגיעו למקום התרכזו בקירור הקרונות במטרה לגרום לאש לכבות בעצמה, אך קרון כלור שנחשף לאוויר גרם לדאגה בקרב כוחות החירום, בשל האפשרות להתפשטות ענן קטלני של גז כלור לפרברי מיסיסוגה. הסכנה הובילה לפינוי של יותר מ-200,000 אנשים. הפינוי נוהל על ידי גורמים שונים, כולל ראש עיריית מיססוגה, הייזל מקקליון, שנקעה את הקרסול שלה במהלך האירוע, אבל המשיכה לנהל אותו.

התושבים הורשו לחזור לבתיהם ב-16 בנובמבר. זה היה הפינוי הגדול ביותר בזמני שלום בהיסטוריה של צפון אמריקה, עד לפינוי ניו אורלינס עקב הוריקן קתרינה ב-2005, ונשאר השני בגודלו עד הפינוי בעקבות הוריקן אירמה ב-2017. בשל המהירות והיעילות בהן התנהל הפינוי, ערים רבות עיצבו תוכניות חירום משלהן בדומה למיסיסוגה. כתוצאה מהאירוע, הרגולטורים האחראים על הרכבות בארצות הברית ובקנדה דרשו שכל קו המשמש להובלת חומרים מסוכנים לתוך או דרך אזור מיושב יכלול גלאי שיזהה חימום יתר של הגלגלים.

==קישורים חיצוניים==
* [http://www.heritagemississauga.com/page/Mississauga-Train-Derailment Mississauga Train Derailment], הריטג' מיסיסוגה, 10 בנובמבר 2009
* [https://www.thestar.com/news/gta/2024/01/12/blasts-miracle-no-one-injured-evacuation-of-22000-goes-smoothly.html Blast's miracle: No one injured, evacuation of 220,00 goes smoothly], טורונטו סטאר, 29 בינואר 2023
קטגוריה:תאונות רכבת
קטגוריה:התפוצצויות
קטגוריה:אסונות בקנדה
קטגוריה:אונטריו
קטגוריה:1979
רוז'י ונטיאנר

רוז'י ונטיאנר (בהונגגרית: Venetianer Rózsi; זאקאן, 16 במאי 1909<ref></ref> – בודפשט, 24 באוגוסט 1975) הייתה פסנתרנית, מורה לפסנתר יהודייה-הונגרייה, דודתו של הביולוג פאל ונטיאנר. היא הייתה במשך כ-10 שנים ראש הקתדרה לפסנתר בקונסרבטוריון למוזיקה באנקרה, טורקיה.

== קורות חייה ==
רוז'י ונטיאנר נולדה במשפחה יהודית כבתם של אזור ונטיאנר, רופא מחוזי, ושל ינקה פרייר. את לימודיה המוזיקליים החלה בעיר הסמוכה נג'קניז'ה כשהייתה בת שבע וכבר הלחינה בגיל שמונה. ב-1923 ערכה מסע הופעות עצמאי ביוגוסלביה, ושלוש שנים לאחר מכן, בבודפשט, זכתה לשבחים מהמעלה הראשונה של "החברה להגנת הכישרון". היא למדה לאחר מכן אצל ג'רג' פראגו ולאו ויינר באקדמיה למוזיקה ע"ש פרנץ ליסט, וכן הייתה תלמידה פרטית של מרגיט וארו ב-1930 ושל בלה בארטוק בשנים 1931–1932, לאחר מכן עברה לבירת טורקיה, שם עבד בעלה בלה סאבו כאדריכל, והיא מונתה לראש הקתדרה לפסנתר בקונסרבטוריון אנקרה. לאחר 1945, חזרו להונגריה והיא לימדה בבית הספר הגבוה למוזיקה בבודפשט ובמחלקה למוזיקה שלו, באקדמיה למוזיקה בלה בארטוק ולאחר מכן בלימדה במחלקה להכשרת מורים למוזיקה של האקדמיה למוזיקה ע"ש פרנץ ליסט. ונטיאנר הופיעה רבות כמלווה בפסנתר וכנגנית קאמרי בקונצרטים. ב-1960 סיירה ונתנה קונצרטים במוסקבה.

בעלה היה כאמור האדריכל בלה סאבו, לו נישאה ב-21 בינואר 1933 בבודפשט.<ref></ref>

קברה נמצא בבית הקברות היהודי ברחוב קוזמה (U3-4-23).

== לקריאה נוספת ==
* Adatai a Petőfi Irodalmi Múzeum katalógusában (נתוניה במאגרי המוזיאון הספרותי פטפי)
* Kristóf Károly: [https://adtplus.arcanum.hu/hu/view/MagyarNemzet_1960_09/?pg=178&layout=s Ismeretlen adatok Bartók Béla életéről] (1960. szeptember 24.) Magyar Nemzet, 16. évfolyam, 227. szám, 7. oldal (נתונים בלתי מוכרים מחייו של בלה ברטוק) (דרוש מינוי)
* Magyar asszonyok lexikona. Összeáll., előszóval és történelmi résszel ellátta Bozzay Margit. Budapest, 1931. Stephanum ny. VI, 1066 h. (לקסיקון הנשים ההונגריות)
* Magyar életrajzi lexikon III: Kiegészítő kötet (A–Z). Főszerk. Kenyeres Ágnes. Budapest: Akadémiai. 1981. ([https://mek.oszk.hu/00300/00355/html/ABC16241/16647.htm לקסיקון ביוגרפי הונגרי]. עורכת ראשית אגנש קניירש)

== קישורים חיצוניים ==
* [https://www.arcanum.com/en/online-kiadvanyok/Lexikonok-magyar-eletrajzi-lexikon-7428D/v-78466/venetianer-rozsi-szabo-belane-785FC/ רוז'י ונטיאנר] באתר Arcanum
* [https://www.geni.com/people/Szabo-Bela/6000000057060857900 רוז'י ונטיאנר ובעלה בלה סאבו] באתר GENi
* [https://filizali.blogspot.com/2010/06/ רוז'י ונטיאנר באתר טורקי] 

== הערות שוליים ==

קטגוריה:יהודיות הונגריות
קטגוריה:פסנתרניות הונגריות
קטגוריה:פסנתרניות יהודיות
קטגוריה:מורים למוזיקה בהונגריה
קטגוריה:פסנתרנים הונגרים
קטגוריה:בוגרות האקדמיה למוזיקה ע"ש פרנץ ליסט
קטגוריה:פסנתרנים יהודים הונגרים
קטגוריה:בודפשט: אישים
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגריות שנולדו ב-1909
קטגוריה:הונגרים שנולדו ב-1909
קטגוריה:נפטרות ב-1975
קטגוריה:הונגרים שנפטרו ב-1975
צ'אפל ואדי

צ'אפל ואדי (באנגלית: Chappal Waddi), המכונה גם "הר המוות" הוא ההר הגבוה ביותר בניגריה. הוא ממוקם על גבול המדינה עם קמרון. גובהו 2,419 מטרים מעל פני הים.<ref></ref>

ההר ממוקם בגבול בין הפארק הלאומי גשאקה גומטי הנמצא במדינת טרבה במזרח ניגריה לבין אזור אדמאווה בקמרון.

ההר נמצא כ־32 קילומטרים מצפון־מערב לעיירה הקמרונית באניו וכ־200 קילומטרים מצפון־מזרח לעיר במנדה, גם כן בקמרון. ההר נמצא באזור מבודד ומיוער שאין בו דרכים מוסדרות.

== גלריה ==
<gallery>
File:Hiking to Chappal Wadi.jpg|alt=
File:Gashaka-Gumti National Park, Taraba, Nigeria.jpg|alt=
File:Boundary Marker.jpg|alt=
File:Sunset on the mountain.jpg|alt=
</gallery>

== הערות שוליים ==

קטגוריה:הפסגות הגבוהות במדינתן
קטגוריה:ניגריה: גאוגרפיה
קטגוריה:קמרון: גאוגרפיה
קטגוריה:אפריקה: הרים
בית המשפט הפדרלי השלישי לערעורים של ארצות הברית

שטח השיפוט של בית המשפט השלישי
בית המשפט הפדרלי השלישי לערעורים של ארצות הברית הוא בית משפט פדרלי בעל סמכות ערעורים על בתי משפט פדרליים מחוזיים.

בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט הוא בעל סמכות שיפוט על בתי המשפט הפדרליים של דלאוור, ניו ג'רזי ופנסילבניה.

בית המשפט דן גם בערעורים מבית המשפט המחוזי של איי הבתולה.

בית המשפט מורכב מ-14 שופטים פעילים ושוכן בפילדלפיה, פנסילבניה. בית המשפט מנהל גם ישיבות במקומות אחרים, כולל איי הבתולה של ארצות הברית.<ref></ref> זהו אחד מ-13 בתי המשפט לערעורים של ארצות הברית. בשל סמכות השיפוט של בית המשפט לערעורים על דלאוור (בה יותר ממחצית מהחברות הנסחרות בארצות הברית מאוגדות), בית המשפט מטפל במספר גדול של תיקים מסחריים משפיעים בארצות הברית.

אחת הפסיקות הידועות שעברו דרך בית המשפט היה פסיקה בהורות מתוכננת נגד קייסי, שעמדת בית המשפט התקבלה בפסק הדין של בית המשפט העליון של ארצות הברית.

== שופטים ידועים ==
בבית המשפט כהנו:
* פרנסיס בידל (כיהן בבית המשפט 1939–1940) – פרש מכס השיפוט כדי לשמש כתובע הכללי של ארצות הברית.
* סמואל אליטו (כיהן בבית המשפט 1990–2006) – לימים שופט בבית המשפט העליון של ארצות הברית
* מייקל צ'רטוף (כיהן בבית המשפט 2003–2005) – פרש מכס השיפוט כדי לשמש כמזכיר ביטחון המולדת של ארצות הברית השני (בממשל בוש הבן).

==קישורים חיצוניים==

* 

==הערות שוליים==

*
קטגוריה:בתי המשפט הפדרליים לערעורים של ארצות הברית
קטגוריה:ניו ג'רזי
קטגוריה:דלאוור
קטגוריה:פנסילבניה
קטגוריה:איי הבתולה של ארצות הברית
אלטלנה (סדרת טלוויזיה)

אלטלנה הוא סרט טלוויזיה ישראלי, מיני סדרה בת 3 פרקים משנת 2008 בבימויו של אלי כהן, עם יוסי קאנץ ויורם חטב בתפקידים הראשיים.

התסריט נכתב על ידי מוטי לרנר בהשראת דמויות ואירועים אמיתיים אך אין לראות בו שחזור מדויק של המציאות. יוצרי הסרט התירו לעצמם חופש אמנותי בעיצוב האירועים והדמויות.

בסרט משולבים עדויות של אנשים שהיו על הספינה.

הסרט הופק בסיוע קרן מקור לקולנוע וטלוויזיה בתמיכת המועצה הישראלית לקולנוע עבור שידורי קשת ושודר בערוץ 2.

==תקציר העלילה==
===פרק 1===
הסכם ושברו

בנמל פור-דה-בוק מעמיסים על אלטלנה ציוד ונשק ומעפילים רבים עולים עליה בהם זוג צעיר - ראובן (ירון ברובינסקי) ומוניק (ג'וליה לוי בוקן) שנישאים על הספינה. מפקד האנייה הוא אליהו לנקין (יואב בר לב), קברניט הספינה הוא מונרו פיין והאדם הבולט בפיקוד הוא אברהם סטבסקי (דביר בנדק) שנחשד בעבר ברצח ארלוזורוב.

מנחם בגין מקבל את הידיעה לאחר שהספינה הפליגה. בן-גוריון מכנס ישיבה דחופה של הממשלה הזמנית ודורש שכל הנשק יועבר לצבא. הוא שולח את ישראל גלילי (שרון אלכסנדר) ופנחס וזה (סיני פתר) לבגין והם מסכמים ש-20% מהנשק יועבר לאצ"ל בירושלים. בגין מסכים למרות מחאותיו של עמיחי פאגלין אך בן-גוריון דורש כי כל הנשק יועבר קודם למחסני הצבא.

===פרק 2===
אש על כוחותינו

20 ביוני 1948, אלטלנה מגיעה לחוף כפר ויתקין. למקום מגיעים מנחם בגין ועמיחי פאגלין. המעפילים מורדים לחוף שמוקף בחיילי צה"ל כשמתחילים לפרוק נשק נפתחת עליהם אש. בגין מבקש למנוע מלחמת אחים ומתעמת עם פאגלין. הם משיבים אש ובגין מורה להם לחדול ומועבר במהירות בסירה לאלטלנה. במקום נהרגים ארבעה לוחמי אצ"ל ושני חיילי צה"ל. יצחק גרינבוים (אלכס פלג) מנסה לרכך את בן-גוריון אך ללא הצלחה.

===פרק 3===
תותח קדוש, אנייה קדושה

22 ביוני 1948, אלטלנה מגיעה לחוף תל אביב, אש נפתחת עליהם ממלון ריץ בו נמצאת יחידה של הפלמ"ח בפיקודו של יצחק רבין (ערן לנסקי). בן-גוריון נותן אולטימטום להיכנע ולהניף דגל לבן. בגין מסרב ובשעה 16:00 מתחילה ההפגה שמעלה את הספינה באש. אנשים קופצים למים. ראובן ומניק נפגשים על החוף ומתחבקים. בגין רוצה להישאר על הספינה אך אנשיו מטילים אותו למים. בן-גוריון אומר כי "יבורך התותח אשר הפגיז האנייה, תותח זה יהיה ראוי לעמוד בבית המקדש אם ייבנה". כעת הוא נותן הוראה לפרק את הפלמ"ח. לבסוף מופיעה כתובת כי "באירועי אלטלנה נהרגו 16 אנשי אצ"ל ושלושה חיילי צה"ל. אברהם סטבסקי אושפז בבית חולים וכעבור מספר ימים מת מפצעיו".

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|יוסי קאנץ
|דוד בן-גוריון
|
|-
|יורם חטב
|מנחם בגין
|
|-
|אפרת לביא
|פולה בן-גוריון
|
|-
|מיכה סלקטר
|עמיחי פאגלין
|
|-
|שרון אלכסנדר
|ישראל גלילי
|
|-
|דביר בנדק
|אברהם סטבסקי
|
|-
|סיני פתר
|פנחס וזה
|מפקד הרכש
|-
|ירון ברובינסקי
|ראובן
|מעפיל
|-
|ג'וליה לוי בוקן
|מוניק
|חברה של ראובן
|-
|יואב בר לב
|אליהו לנקין
|
|-
|ישי גולן
|מונרו פיין
|קברניט הספינה
|-
|גיל נתנזון
|יצחק רבין
|
|-
|ערן לנסקי
|יגאל אלון
|
|-
|נעה קולר
|ציפורה
|אלחוטנית אצ"ל
|-
|אלכס פלג
|יצחק גרינבוים
|
|-

|}

==קישורים חיצוניים==

*[https://www.youtube.com/watch?v=D9Ll62FDhmo אלטלנה פרק 1], [https://www.youtube.com/watch?v=73BN_Qw0pAo פרק 2], [https://www.youtube.com/watch?v=L5lQS3VYRTY פרק 3], באתר יוטיוב

קטגוריה:סרטי טלוויזיה ישראליים
קטגוריה:סרטים בעברית
קטגוריה:סרטי 2008
קטגוריה:סרטים ישראליים משנת 2008
קטגוריה:סרטים ישראליים המבוססים על סיפור אמיתי
שרה סטון (ציירת)

שרה סטון (באנגלית: Sarah Stone; בערך 1760–1844), לימים נודעה בשם שרה סמית', הייתה מאיירת וציירת בתולדות הטבע בבריטניה. עבודותיה כללו איורים רבים של דגימות שהוחזרו לאנגליה ממשלחות באוסטרליה ובאוקיינוס השקט. האיורים שלה הם בין הראשונים של מינים רבים והם משמעותיים מבחינה מדעית.

== יצירה ==
קנגורו
היא עבדה כשרטטת, ומאיירת מדעית, וציירת בין השנים 1777 ו-1820. היא הוזמנה על ידי סר אשטון לוור בשנות ה-70 לשרטט ולצייר חפצים במוזיאון לוריאן שלו.<ref>Lemmer, Leone. "The Sarah Stone Collection". Australian Museum.</ref> שכלל דגימות שהובאו על ידי משלחות בריטיות מאוסטרליה, אמריקה, אפריקה והמזרח הרחוק בשנות ה-80 וה-90 של המאה ה-17.<ref>Jackson, Christine E. (Christine Elisabeth); Stone, Sarah, - 1844; Natural History Museum (London, England) (1998), Sarah Stone : natural curiosities from the New Worlds, Merrell Holbertson : The Natural History Museum, London</ref>

היא הציגה כ"מציגת כבוד" באקדמיה המלכותית לאמנויות ב-1781, 1785 ו-1786. סטון יצרה ציורי צבעי מים רבים של דגימות שנשלחו על ידי ג'ון ווייט, הרופא הכללי הראשון של המושבה האוסטרלית, בין השנים 1789 ו-1790. ציורים אלה שימשו להפקת תחריטים עבור "Journal of a Voyage to New South Wales" של וייט (1790).<ref>A Journal of a Voyage to New South Wales. Vol. 1790. Printed for J. Debrett. 1790 – via Biodiversity Heritage Library.</ref> אף שהאיורים יפים ומצוירים במיומנות, הרישומים נפגעו לפעמים מהעובדה שהיא עבדה מעורות שנאספו באוסטרליה ושוחזרו על ידי פחלוץ בלונדון כדי לשחזר חיה או ציפור שמעולם לא נראו.

האוסף שלה, הכולל יותר מאלף ציורי צבעי מים המבוססים על דגימות ממוזיאון לוריאן, התפזר יחד עם פריטי המוזיאון שנמכרו במכירה פומבית בשנת 1806. חלק מציוריה נרכשו על ידי המוזיאון להיסטוריה של הטבע בלונדון בעוד שאחרים עברו לאוספים פרטיים. הם עשויים להיות בעלי ערך בפתרון כמה שאלות על מינים שתוארו על ידי J.F. Gmelin, שדגימותיהם אינן ניתנות לאיתור.<ref>Jackson, C. E. (1998). Sarah Stone, natural curiosities from the new worlds. London: Merrell Holberton & The Natural History Museum.</ref>
תוכי, 1785
עבודתה של סטון מוחזקת על ידי המוזיאון הבריטי והגלריה והמוזיאון של ויקטוריה, אוניברסיטת ליברפול בבריטניה, והספרייה הלאומית של אוסטרליה, והספרייה הממלכתית של ניו סאות' ויילס באוסטרליה.

=== חיים אישיים ===
ב-8 בספטמבר 1789 נישאה סטון לג'ון לנגדייל סמית'.<ref>"Collection Record for Stone, Sarah, ca. 1760-1844". State Library of New South Wales. Government of New South Wales</ref>

== קישורים חיצוניים ==

== הערות שוליים ==

קטגוריה:ציירות בריטיות
קטגוריה:ילידות 1760
קטגוריה:נפטרות ב-1844
זאקאן

הכפר זאקאן (בהונגרית: Zákány) נמצא במחוז שומוג', נפת צ'ורגו.

== מקור שמו ==
היישוב זאקאן קיבל כנראה את שמו מהמים הרירניים בסביבה (משורש ריר, בהונגרית: zákányos).

== מיקום ==
היישוב ממוקם מערבית לצ'ורגו, ממש על הגבול עם קרואטיה. הכפר יושב בצד הדרומי של גבעות Zákányi-őrtilosi. הערים הקרובות ביותר הן צ'ורגו, 20 ק"מ משם, נג'קניז'ה, 25 ק"מ משם, וקופריבניצה, בצד הקרואטי.

מנקודת מבט תחבורתית, זאקאן הוא אחד מצמתי הרכבת החשובים של דרום טרנסדנוביה, מכיוון שכאן נמצאת תחנת הרכבת ג'קנש הנושאת אמנם את שם היישוב השכן, אבל נמצאת בכפר זאקאן ומחוברת לשלושה קווי רכבת ארציים חשובים ביותר. זוהי נקודת המפגש שלהם וגם תחנת הגבול לכיוון קרואטיה, בקו בודפשט – זאגרב – פרייקה. (בישוב יש גם תחנת רכבת מקומית, תחנת זאקאן, אך היא מטפלת רק בתנועה מקומית). הדרך הקלה ביותר להגיע מהכפר לערים נג'קניז'ה וצ'ורגו היא באמצעות רכבת.

ליישוב ניתן להגיע גם ברכב מנג'קניז'ה על כביש 6804.

== היסטוריה ==
שם היישוב מתקופת ארפאד (ממלכת הונגריה (1000–1301)), וכבר מוזכר במסמכים בשנת 1227 כזאקון לפני הפלישה המונגולית לאירופה, ולאחר מכן בשנת 1309 כזקאן. הטירה הוזכרה לראשונה בשנת 1325, ושמה הוזכר גם ברשימת המעשרות האפיפיורית של 1332 – 1337, כך שכבר הייתה לה כנסייה באותה תקופה. בשנת 1342, היא כבר נהנתה מהרשאות עיר ובמקביל הוזכרה גם הכנסייה שלה המוקדשת למרטין מטור. בשנת 1379, לאיוש הראשון, מלך הונגריה נתן אותו למיקלוש, בנו של בודיסלו זאקאני כמענק.

בפנקס מס הראשי של אוצר האימפריה העות'מאנית בשנים 1565 – 1566, זאקאן נרשם ככפר שכלל 10 בתים בלבד. במהלך הכיבוש הטורקי, זאקאן החלה להתפתח משמעותית שוב ובשנת 1571 היא כבר הייתה מורכבת מ-77 בתים, וזמן קצר לאחר מכן נהרסה מסיבה כלשהי, כך שב-1580 מצאו כאן גובי המיסים הטורקים רק בית אחד.

בתחילת שנות העשור הראשון של המאה ה-20 הכפר היה שייך למשפחת זיצ'י; הרוזן אדן זיצ'י היה בעל האדמות הגדול במקום, שהייתה לו שם גם טירה יפה, שבנה ב-1911.

בשנת 1910, מתוך 1,688 תושבים, 1,675 היו הונגרים. מתוכם, 1,558 רומים-קתולים, 51 לותרנים ו-45 יהודים.

== ילידי המקום ==
* רוז'י ונטיאנר (1909 – 1975) הייתה פסנתרנית, מורה לפסנתר יהודייה-הונגרייה, דודתו של הביולוג פאל ונטיאנר.
==קישורים חיצוניים==

* 

קטגוריה:מחוז שומוג'
קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
סטארה אושיציה

סטארה אושיציה (באוקראינית: Стара Ушиця; ברוסית: Старая Ушица, סטאראיה אושיצה; בפולנית: Stara Uszyca, סטארה אושיצה; ביידיש: אישיצע או אלט-אישיצע) היא עיירה במחוז חמלניצקי באוקראינה. העיירה שוכנת בחבל פודוליה, במקום בו נהר אושיציה נשפך אל נהר דניסטר. בעיירה מתגוררים 2,103 תושבים (נכון ל-2020).

==היסטוריה==

האזכור הראשון של היישוב הוא מ-1144, אז תחת השם אושיציה, כעיירה ואתר של מאבקי שליטה בין מנהיגי נסיכות האליץ' ורוס של קייב.

במאה ה-19 השם שונה ל"סטארה אושיציה" ("אושיציה הישנה") לאחר שנובה אושיציה ("אושיציה החדשה") הקרובה קיבלה את שמה.

ב-7 ביולי 1941, במהלך מלחמת העולם השנייה, העיירה נכבשה מברית המועצות על ידי גרמניה הנאצית במסגרת מבצע ברברוסה. היא שוחררה על ידי הצבא האדום ב-29 במרץ 1944.

==הקהילה היהודית==
ראשיתה של הקהילה היהודית במקום במאה ה-19. ב-1847 נמנו במקום 675 יהודים, וב-1897 נמנו 583 יהודים, כ-14% מכלל האוכלוסייה. ב-1926 האוכלוסייה היהודית גדלה לכאלף תושבים ופעל במקום קולחוז שהקים השלטון הסובייטי.

ערב מלחמת העולם השנייה ישבו בסטארה אושיציה 753 יהודים, כ-17% מכלל האוכלוסייה, ועוד כ-350 התגוררו בכפרים שמסביב לה. לאחר הכיבוש הגרמני בקיץ 1941 הוטלו מגבלות על היהודים: הם חיו חייבים להסתובב עם מעין טלאי צהוב, נאסר עליהם לצאת מהעיירה וחלקם גויסו לעבודות כפייה. במהלך 1942 אף הוקם מעין גטו מצומצם יותר.

ב-23 ביולי באותה שונה הגרמנים הורו ליודנראט המקומי לכנס את כלל היהודים בכיכר העיירה. בעלי מלאכה שנצרכו לגרמנים ומשפחותיהם נשלחו לגטו של העיר קמניץ-פודולסקי (שמרבית יושביו נרצחו מספר חודשים לאחר מכן). לאחר מכן הגרמנים החלו להצעיד את מאות היהודים שנותרו אל מחוץ לעיירה, תוך כדי שהם מוסרים להם שאף הם הולכים לאותו מקום. במהלך הדרך צורפו לשיירה כ-100 יהודים מהעיירה סטודניציה . בפועל הקבוצה, שמנתה בין 400 ל-700 יהודים לפי דיווחים שונים, הובלה לבור הריגה בשדה בקרבת הכפר הרושקה ושם הם נורו למוות.

ב-1962 ניצולי שואה שהתגוררו בסביבה הקימו אנדרטה בקרבת אתר הרצח.

==קישורים חיצוניים==

* 
* [https://ru.wikisource.org/wiki/ЕЭБЕ/Старая_Ушица סטאראיה אושיצה] ביברייסקיה אנציקלופדיה 
* 
* 

== הערות שוליים ==

קטגוריה:מחוז חמלניצקי: יישובים
בית המשפט הפדרלי החמישי לערעורים של ארצות הברית

בית המשפט הפדרלי החמישי של ארצות הברית (באנגלית: United States Court of Appeals for the Fifth Circuit, מילולית: בית המשפט לערעורים של ארצות הברית של הסיבוב החמישי) הוא בית משפט פדרלי לערעורים בארצות הברית, המשמש כערכאת ערעורים על בתי המשפט המחוזיים במחוזות השיפוט הפדרליים שבלואיזיאנה, טקסס ומיסיסיפי.

בבית המשפט מכהנים 17 שופטים, והוא יושב בניו אורלינס, לואיזיאנה.<ref></ref>

במקור, בית המשפט החמישי החזיק בסמכות שיפוט על בתי המשפט המחוזיים הפדרליים באלבמה, ג'ורג'יה ופלורידה. בשנת 1981, בתי המשפט המחוזיים של אותן מדינות הועברו לבית המשפט הפדרלי האחד עשרה לערעורים.

== היסטוריה של בית המשפט ==
בית המשפט הוקם על ידי חוק אוורטס ב-16 ביוני 1891, אשר יסד את בתי המשפט הפדרליים לערעורים של ארצות הברית. בזמן הקמתו, המעגל החמישי כלל את פלורידה, ג'ורג'יה, אלבמה, מיסיסיפי, לואיזיאנה וטקסס.

ב-25 ביוני 1948, אזור תעלת פנמה נוסף לאחריות בית המשפט בהחלטת הסנאט של ארצות הברית, כשהוא מקבל סמכות ערעור על בית המשפט המחוזי של ארצות הברית לאזור התעלה.

ב-1 באוקטובר 1981, קיבל הסאנט החלטה לפצל את שטח המעגל החמישי: אלבמה, ג'ורג'יה ופלורידה הועברו לבית המשפט הפדרלי האחד-עשר החדש. בעקבות כך פוצל התקן של בית המשפט: מתוך 29 שופטים שהיו בבית המשפט החמישי, נותרו 17 בבית המשפט החמישי, בעוד בית המשפט הפדרלי האחד עשר מקבל 12 שופטים.

ב-31 במרץ 1982, בית המשפט איבד את סמכות השיפוט על אזור תעלת פנמה, בעקבות החזרתו לשליטת פנמה.

== שופטים מפורסמים ==
* גריפין בל (כיהן בבית המשפט 1961–1976) – פרש מכס השיפוט כדי לשמש כתובע הכללי של ארצות הברית בממשל קרטר

נכון לשנת 2023 טרם מונה איש משופטי בית המשפט לכהונה בבית המשפט העליון של ארצות הברית.

== פסיקות מפורסמות ==
בית המשפט הפדרלי החמישי היה מעורב בכמה פסיקות מפורסמות.
* פסק דין אדוארדס נגד אגילארד – בית המשפט היווה ערכאה מוקדמת שדנה בתיק, וקבע כי החוק של מדינת לואיזיאנה, שחייב בתי ספר ציבוריים ללמד את תורת האבולוציה חייבת ללמדת לימודי בריאתניות, מנוגד לתיקון הראשון לחוקת ארצות הברית האוסר על קידום הדת על ידי המדינה. עמדתו התקבלה גם בבית המשפט העליון של ארצות הברית.
* פסק דין דובס נגד הארגון לבריאות נשים בג'קסון – בית המשפט היווה ערכאה מוקדמת שדנה בתיק, שעסק בחוק של מדינת מיסיסיפי שאסר הפלות. בית המשפט קבע שהחוק אינו חוקתי, אך בבית המשפט העליון של ארצות הברית בוטלה הפסקה.

==קישורים חיצוניים==

* 
* , באתר ויקיטקסט 

==הערות שוליים==

*
קטגוריה:בתי המשפט הפדרליים לערעורים של ארצות הברית
קטגוריה:טקסס: חוק ומשפט
קטגוריה:לואיזיאנה
קטגוריה:מיסיסיפי
Victoria 3

Victoria 3 (בתרגום לעברית: ויקטוריה 3) הוא משחק מלחמה ממוחשב אשר פותח על ידי המפתחת השוודית Paradox Development Studio ופורסם על ידי החברה Paradox Interactive. המשחק הוא משחק המשך Victoria II שיצא בשנת 2010. Victoria 3 יצא לאור ב-25 באוקטובר 2022.

== המשחק ==
ויקטוריה 3 משתרע על פני השנים 1836 עד 1936 ומאפשר לשחקן לשלוט על אחת מ-100 מדינות עצמאיות שהיו קיימות באותה תקופת זמן.<ref></ref>

המשחק מתמקד ב-2 היבטים עיקריים: פוליטיקה ודמוגרפיה. מטרת השחקן היא למשוך ולרצות כמה שיותר קבוצות באוכלוסייה (שבמשחק נקראות "Pops") באמצעות אינטרסים משותפים, מסחר וחקיקה. לאוכלוסיות אינטרסים שונים והם גם נמצאים במעמדות כלכליים שונים, ולרובם יש גם אידאולוגיות שונות המשתרעות על הספקטרום שבין ימין ושמאל כלכלי, חברתי וביטחוני.<ref></ref>

עוד מערכת שקיימת במשחק היא מערכת הדיפלומטיה, שבמסגרתה אפשר לשפר ולהחמיר יחסים עם מדינות, לכבוש מדינות, לשתף איתם פעולה ביטחונית, לבצע קולוניאליזם ועוד. בדרך כלל כל פעולה דיפלומטית תגרור אחריה תגובה בינלאומית כך שלמשל, אם מדינה כובשת מדינה אחרת הנמצאת בהסכם אמנה המערב מדינות אחרות, הן עלולות לשתף פעולה לתקוף את השחקן. במצב של מלחמה, על השחקן להחיל גיוס גנרלים ולהשיג בני ברית אשר יהיו שותפים לאותה המלחמה, לעיתים אף בתמורה לאינטרס כלכלי או מדיני.

== פיתוח ==
במשך זמן רב, ויקטוריה 3 היה נראה כמו רעיון בלתי אפשרי. רבים מהשחקנים של Victoria 2 ראו ברעיון של משחק המשך כמם או כבדיחה חסרת פוטנציאל, וזאת מכיוון שרבים מהשחקנים שאלו אם יצא משחק המשך ולא קיבלו תשובה מהחברה על פיתוח של משחק כזה.

באפריל 2022, הודלפה גרסת בטא של המשחק לאינטרנט.<ref></ref> אך רק ב-25 באוקטובר 2022, יצא המשחק בגרסה מלאה.

==קישורים חיצוניים==
* 
* 

== הערות שוליים ==

קטגוריה:משחקי Windows
קטגוריה:משחקי לינוקס
קטגוריה:משחקי macOS
קטגוריה:משחקי וידאו שפותחו בשוודיה
קטגוריה:משחקי וידאו משנת 2022
קטגוריה:משחקי אסטרטגיה ממוחשבים (זמן אמת)
קטגוריה:סימולציות ניהול ממוחשבות
קטגוריה:משחקי מלחמה ממוחשבים
מיגל גוטיירס

מיגל גוטיירס אורטגה (בספרדית: Miguel Gutiérrez Ortega; נולד ב-27 ביולי 2001 במדריד שבספרד) הוא כדורגלן ספרדי המשחק בעמדת המגן השמאלי בקבוצת ז'ירונה מלה ליגה.

== קריירת מועדונים ==
גוטיירס נולד במדריד שבספרד, וגדל במחלקות הנוער של חטאפה וריאל מדריד. בשנת 2020 החל לשחק בריאל מדריד קסטיליה, קבוצת המילואים של ריאל מדריד. ב-21 באפריל 2021 ערך את הופעת הבכורה שלו בקבוצה הראשונה של המועדון, בניצחון 3-0 על קדיס במסגרת המחזור ה-31 בלה ליגה לעונת 2020/2021. בסך הכל ערך תשע הופעות ליגה במדי המועדון.

ב-5 באוגוסט 2022 חתם גוטיירס על חוזה לחמש שנים בז'ירונה מלה ליגה. ב-14 באוגוסט ערך את הופעת הבכורה שלו במועדון, בהפסד 1-0 לוולנסיה במסגרת המחזור הראשון בליגה לעונת 2022/2023. ב-4 במרץ 2023 הבקיע את שער הבכורה שלו במועדון, בהפסד 3-2 לחטאפה במסגרת המחזור ה-24 בליגה. בסך הכל ערך 34 הופעות ליגה בעונתו הראשונה במועדון, בהן הבקיע שני שערים.

== קריירה בינלאומית ==
גוטיירס היה חלק מסגל נבחרת ספרד עד גיל 19.

נכלל בסגל הנבחרת האולימפית של ספרד לטורניר הכדורגל באולימפיאדת פריז (2024).

== תארים ==
;ריאל מדריד
* אליפות ספרד (1): 2021/2022
* ליגת האלופות (1): 2021/2022
* ליגת האלופות לנוער (1): 2019/2020

;נבחרת ספרד עד גיל 19
* אליפות אירופה עד גיל 19 (1): 2019

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני ז'ירונה
קטגוריה:כדורגלנים ספרדים באולימפיאדת פריז (2024)
קטגוריה:אלופים אולימפיים ספרדים: כדורגל
קטגוריה:ספרדים שנולדו ב-2001
אווטאר: כשף האוויר האחרון – ציידת הראשים ומבשל התה

אווטאר: כַּשָּף האוויר האחרון – ציידת הראשים ומבשל התה (באנגלית: Avatar: The Last Airbender – The Bounty Hunter and the Tea Brewer) הוא רומן גרפי מאת פיית' ארין היקס , פיטר ורטמן ואדל מאטרה. הספר יהיה הקומיקס השלושה עשר בסדרת הקומיקסים מהזיכיון האמריקאי "אווטאר: כשף האוויר האחרון" ומתוכנן לצאת לאור ב-14 במאי 2024 על ידי חברת ההוצאה האמריקאית דארק הורס קומיקס נדחה ל-6 באוגוסט 2024.

== רקע ==
ביוני 2023, במהלך כנס חובבי הקומיקס, קומיק-קון, סן דייגו, הוכרז על ספר קומיקס חדש<ref name=":0"></ref><ref name=":1"></ref><ref name=":2"></ref> עליו עובדים פיית' ארין היקס , פיטר ורטמן ואדל מאטרה<ref name=":0" />. הקומיקס יהווה חלק מסדרת הקומיקסים מהזיכיון האמריקאי "אווטאר: כשף האוויר האחרון"<ref name=":1" /><ref name=":2" />, ומתוכנן לצאת לאור ב-14 במאי 2024 ולחנויות הקומיקס ב-15 במאי 2024, על ידי חברת ההוצאה האמריקאית דארק הורס קומיקס<ref></ref>.

== ראו גם ==

* אווטאר: כשף האוויר האחרון (קומיקס)

== הערות שוליים ==

קטגוריה:אווטאר: כשף האוויר האחרון – קומיקס
קטגוריה:ספרי דארק הורס קומיקס
הבחירות לראשות העבודה (2001)

הבחירות לראשות מפלגת העבודה נערכו ב-4 בספטמבר 2001 בין מתפקדי המפלגה. בספירה הראשונית של הקולות ניצח יו"ר הכנסת אברהם בורג את שר הביטחון בנימין בן אליעזר.<ref name=":0"></ref> בעקבות אי-סדרים לכאורה, הבחירות בוטלו חלקית, כאשר בחירות חוזרות נערכו ב-26 בדצמבר בחלק מהקלפיות.<ref></ref> בעקבות הבחירות החוזרות, נבחר בן אליעזר להוביל את המפלגה, תוך שהוא מביס את בורג.<ref name=":1"></ref>

== רקע ==
מנהיג המפלגה המכהן, אהוד ברק, הודיע כי הוא מתפטר מתפקידו כמנהיג המפלגה לאחר שהפסיד בבחירות המיוחדות לראשות הממשלה בישראל בשנת 2001, והתמודד עם התנגדות בתוך המפלגה.

== מועמדים ==
* בנימין בן אליעזר, חבר כנסת משנת 1984, שר הביטחון משנת 2001, לשעבר סגן ראש הממשלה (1999–2001) שר הבינוי (1992–1996; 2000–2001), שר התקשורת (1999–2001).
* אברהם בורג, חבר כנסת משנת 1984, יו"ר הכנסת משנת 2000

== תוצאות ==
=== ספטמבר ===
בבחירות בספטמבר ניצח בורג את בן אליעזר בהפרש של 1,088 קולות.<ref name=":0"></ref>
{| class="wikitable plainrowheaders"
! colspan="2" |מועמדים
!הצבעה
! colspan="2" | %
|- style="font-size:85%"
! colspan="5" scope="row" style="text-align:center" |אחוזי הצבעה: 50.1%
|-
| style="background:#013068;" |
|אברהם בורג
|
|
|
{| class="wikitable"
|50.1%
|-
|}
|-
| style="background:#EE1C25;" |
|
{| class="wikitable"
|בנימין בן אליעזר
|}
|
|
|
{| class="wikitable"
|48.6%
|-
|}
|-
! colspan="2" style="text-align:right;" |סה"כ
|71,508
|}

=== דצמבר ===
לאחר ההצבעה החוזרת, התוצאה הסופית של הבחירות הייתה כזו:
{| class="wikitable plainrowheaders"
! colspan="2" |מועמדים
!הצבעה
! colspan="2" | %
|-
| style="background:#013068;" |
|בנימין בן אליעזר
|32,910
|
|
{| class="wikitable"
|52.09%
|-
|}
|-
| style="background:#EE1C25;" |
|
{| class="wikitable"
|אברהם בורג
|}
|
{| class="wikitable"
|30,367
|}
|
|
{| class="wikitable"
|47.91%
|-
|}
|-
! colspan="2" style="text-align:right;" |סה"כ
|28,806
|
|~25%
|}

== הערות שוליים ==

קטגוריה:בחירות מקדימות במפלגת העבודה
קטגוריה:2001 בפוליטיקה
קטגוריה:2001 בישראל
באלין (מחוז חמלניצקי)

באלין (באוקראינית וברוסית: Балин; בפולנית: Balin) הוא כפר במחוז חמלניצקי באוקראינה. הכפר נמצא בחבל פודוליה ושוכן על גדות נהר מוקשה .

==היסטוריה==

ב-10 ביולי 1941, במהלך מלחמת העולם השנייה, כוחות גרמניה הנאצית כבשו את הכפר מידי ברית המועצות במסגרת מבצע ברברוסה. הוא שוחרר על ידי הצבא האדום ב-31 במרץ 1944.

==הקהילה היהודית==
ראשיתה של הקהילה היהודית במקום במאה ה-18, וב-1765 נמנו במקום 177 יהודים. לאחר שנרצחו במקום מספר יהודים באחת מהמרידות של ההיידמקים האוכלוסייה היהודית נותרה יחסית קטנה לאורך ההיסטוריה של היישוב.

ב-1897 נמנו בבאלין 357 יהודים שהיו כ-22% מהאוכלוסייה הכללית. בין הרבנים שכיהנו בעיר באותה תקופה ניתן למנות את ישראל אברהם לרנר וישראל יהודה גן.

במהלך מלחמת האזרחים ברוסיה אחרי מלחמת העולם הראשונה התרחש בכפר פוגרום. בתקופה הסובייטית רוב היהודים עבדו בקולחוז וב-1926 נמנו 293 יהודים, 7.5% מכלל האוכלוסייה.

עד שכוחות גרמניה הנאצית כבשו את הכפר ביולי 1941 מיעוט מהיהודים גויס לצבא האדום או הצליח להימלט מזרחה. זמן קצר לאחר הכיבוש הגרמני הוקם מעין גטו פתוח, הוטל על היהודים לשאת טלאי צהוב, היהודים אולצו להעביר לשלטונות המקומיים את דברי הערך שלהם, חלקם נלקחו לעבודות כפייה ובמקרים מסוימים הגרמנים רצחו יהודים.

בתחילת ספטמבר 1942 כל היהודים שנותרו רוכזו במרכז באלין, כמה עשרות יהודים שהיו חזקים וכשירים נשלחו לגטו של קמניץ-פודולסק ואילו היתר נלקחו לבור הריגה שנחפר מראש במכרה חרסית מחוץ לכפר ונרצחו שם. לפי ההערכות בסך הכול נרצחו בבאלין בין 150 ל-250 יהודים.

==קישורים חיצוניים==
* אברהם רוזן, חיים שריג, י. ברנשטיין (עורכים), [https://digitalcollections.nypl.org/items/fdab7750-5eff-0133-a2f8-00505686d14e קמיניץ-פודולסק וסביבתה: ספר זיכרון לקהילות ישראל בערים: קמיניץ-פודולסק, באלין, דוניביץ, זאמיחוב, זבאניץ, מינקוביץ, סמוטריץ', פראמפול, קופין, קיטייגורור, שהושמדו בימי השואה על ידי הנאצים בשנת תש"א], תל אביב: ארגון יוצאי קמיניץ-פודולסק וסביבתה בישראל, תשכ"ה, עמ' 93–99
* 
* [https://rujen.ru/index.php/БАЛИН באלין], באתר האנציקלופדיה ליהדות רוסיה 
* 
* 

== הערות שוליים ==

קטגוריה:מחוז חמלניצקי: יישובים
אוגמנטציה (פרמקולוגיה)

אוגמנטציה (מאנגלית Augmentation - מילה ממקור לטיני) היא שיטה פרמקולוגית בשימוש בפסיכיאטריה, ולפעמים בעוד תחומי רפואה, שמשמעותה הוספתן של אחת או לפעמים יותר תרופות מסוג אחר כדי להגביר את התועלת הטיפולית המושגת בתרופה אחת.
בפסיכופרמקולוגיה מבדילים אותה מטיפול משולב אחר (combination therapy) מכיוון שבמקרה האוגמנטציה משלבים עם התרופה העיקרית תרופות שנועדו למחלות או מצבים פתולוגיים אחרים. התרופה שנוספה נקראת "אוגמנטטיבית" או "אדג'ובנטית".
:דוגמאות:
*בדיכאון - הוספת תרופה אנטיפסיכוטית לא טיפוסית לתרופה נוגדת הדיכאון מקבוצת SSRI
*בסכיזופרניה - הוספת אסטרוגן לאדם המטופל בתרופה אנטיפסיכוטית

*בהפרעה טורדנית-כפייתית - הוספת תרופה אנטיפסיכוטית במינון נמוך לאדם המטופל בתרופות מקבוצת SSRI
*במחלת פרקינסון - הוספה לטיפול האנטיפרקינסוני של תרופה אנטגוניסטית של קולטן אדנוזיני A2A

בפרמקולוגיה המונח "אוגמנטציה" משמש לפעמים טיפולים המגבירים את ריכוזו של חומר מסוים בגוף. למשל, כשאצל חולה מסוים קיים מחסור בהורמון, אנזים או חומר אנדוגני אחר.
:דוגמה:
*הוספת מעכב דקרבוקסילאז של L-DOPA (DDCIs) לטיפול בלבודופה (L-DOPA) על מנת להפחית את הקונוורסיה של L-DOPA מחוץ למוח.
*הוספת אלפא-1 אנטיטריפסין אצל אדם שיש לו חוסר באלפא 1 אנטיטריפסין

==הערות שוליים==

קטגוריה:פרמקולוגיה
הבחירות לראשות העבודה (1997)

הבחירות לראשות מפלגת העבודה נערכו ב-3 ביוני 1997 בין מתפקדי המפלגה. בבחירות ניצח אהוד ברק.

== רקע ==
ההצבעה התקיימה שנה לאחר התבוסה של שמעון פרס בבחירות לכנסת הארבע עשרה ולראשות הממשלה. לאחר תבוסה זו, החליט פרס לא להתמודד לראשות המפלגה.<ref>[http://www.timesofisrael.com/beloved-abroad-polarizing-at-home-peres-was-the-peace-making-face-of-israel/ "Beloved abroad, polarizing at home, Peres was the peace-making face of Israel"], The Times of Israel, September 28, 2016</ref>

== תוצאות ==
בבחירות השתתפו 69.2% מ-164,837 חברי המפלגה בעלי זכות בחירה. התוצאות היו:
{| class="wikitable"
!שם המועמד
! %
|-
|אהוד ברק
|50.3%
|-
|יוסי ביילין
|28.5%
|-
|שלמה בן עמי
|14.2%
|-
|אפרים סנה
|6.6%
|-
|סך הכל
|69.2%
|}

== הערות שוליים ==

קטגוריה:בחירות מקדימות במפלגת העבודה
קטגוריה:1997 בפוליטיקה
קטגוריה:1997 בישראל
ג'ינו אינפנטינו

ג'ינו אינפנטינו (בספרדית: Gino Infantino; נולד ב-19 במאי 2003 ברוסאריו שבארגנטינה) הוא כדורגלן ארגנטינאי המשחק בעמדת הקשר בקבוצת רוסאריו סנטראל מליגת העל הארגנטינאית.

== קריירת מועדונים ==
אינפנטינו גדל במחלקות הנוער של וייה דל פארקה, רנאטו ססאריני, ADIUR ורוסאריו סנטראל. בשנת 2020 החל לשחק בקבוצה הבוגרת של רוסאריו סנטראל במסגרת ליגת העל הארגנטינאית.

== קריירה בינלאומית ==
אינפנטינו היה חלק מסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.

== קישורים חיצוניים ==

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני רוסאריו סנטראל
קטגוריה:ארגנטינאים שנולדו ב-2003
מורילו (כדורגלן)

מורילו סנטיאגו קוסטה דוס סנטוס (בפורטוגזית: Murillo Santiago Costa dos Santos; נולד ב-4 ביולי 2002 בסאו פאולו שבברזיל) הוא כדורגלן ברזילאי המשחק בעמדת הבלם בקבוצת נוטינגהאם פורסט.

== קריירת מועדונים ==
מורילו גדל במחלקות הנוער של סאו קייטנו, ECUS, סאו ברנרדו, אוניאו ברברנסה וקורינתיאנס. בעונת ערך 11 הופעות ליגה בקבוצה הבוגרת של המועדון במסגרת ליגת העל הברזילאית, והוסיף ארבע הופעות במסגרת גביע ליברטדורס.

== קישורים חיצוניים ==

קטגוריה:כדורגלנים ברזילאים
קטגוריה:בלמי כדורגל ברזילאים
קטגוריה:כדורגלני קורינתיאנס
קטגוריה:ברזילאים שנולדו ב-2002
קטגוריה:כדורגלני נוטינגהאם פורסט
אלשנדרה פנטרה

אלשנדרה מנואל פנטרה קורייה (בפורטוגזית: Alexandre Manuel Penetra Correia; נולד ב-9 בספטמבר 2001 בוויסאו שבפורטוגל) הוא כדורגלן פורטוגזי המשחק בעמדת הבלם בקבוצת א.ז. אלקמאר מליגת העל ההולנדית.

== קריירת מועדונים ==
פנטרה גדל במחלקות הנוער של אוס פסטיניאס, CB ויסאו, בנפיקה ליסבון ופמליקאו. הוא ערך 59 הופעות ליגה בקבוצה הבוגרת של פמליקאו במסגרת ליגת העל הפורטוגלית, בהן הבקיע שלושה שערים.

ב-24 ביולי 2023 חתם פנטרה על חוזה לחמש שנים בא.ז. אלקמאר מליגת העל ההולנדית.

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:בלמי כדורגל פורטוגזים
קטגוריה:כדורגלני פמליקאו
קטגוריה:כדורגלני א.ז. אלקמאר
קטגוריה:פורטוגזים שנולדו ב-2001
אמיל הולם

אמיל אלפונס הולם (בשוודית: Emil Alfons Holm; נולד ב-13 במאי 2000 בגטבורג שבשוודיה) הוא כדורגלן שוודי המשחק בעמדת המגן הימני בקבוצת אטאלנטה מהסרייה א' ובנבחרת שוודיה.

== קריירת מועדונים ==
הולם גדל במחלקות הנוער של אנברגס IF וגטבורג. הוא ערך 37 הופעות ליגה בקבוצה הבוגרת של גטבורג במסגרת ליגת העל השוודית, בהן הבקיע שני שערים.

ב-27 בינואר 2021 חתם הולם בסונאוסקה פובולד מליגת העל הדנית. ב-26 באוגוסט 2021 חתם בספציה מהסרייה א', והושאל בחזרה לסונאוסקה פובולד לעונת . בסך הכל ערך 39 הופעות ליגה בסונאוסקה פובולד, בהן הבקיע ששה שערים.

בעונת 2022/2023 שיחק הולם בספציה במסגרת הסרייה א'. הוא ערך 20 הופעות ליגה בעונה זו, בהן הבקיע שער אחד.
== קריירה בינלאומית ==
ב-16 בנובמבר 2022 ערך הולם את הופעת הבכורה שלו בנבחרת שוודיה, בניצחון 2-1 על נבחרת מקסיקו במשחק ידידות.

== תארים ==
;גטבורג
* הגביע השוודי (1): 2019/2020
אטאלנטה

* הליגה האירופית: 2023/2024

== קישורים חיצוניים ==

== הערות שוליים ==

קטגוריה:כדורגלנים שוודים
קטגוריה:מגני כדורגל שוודים
קטגוריה:גטבורג: כדורגלנים
קטגוריה:כדורגלני גטבורג
קטגוריה:כדורגלני ספציה
קטגוריה:כדורגלני אטאלנטה
קטגוריה:כדורגלני נבחרת שוודיה
קטגוריה:ספורטאים שוודים באיטליה
קטגוריה:ספורטאים שוודים בדנמרק
קטגוריה:שוודים שנולדו ב-2000
תומאש צ'וואנצ'ארה

תומאש צַ'ווָאנְצַ'ארַה (בצ'כית: Tomáš Čvančara; נולד ב-13 באוגוסט 2000 בצ'כיה) הוא כדורגלן צ'כי המשחק בעמדת החלוץ בקבוצת בורוסיה מנשנגלדבך מהבונדסליגה ובנבחרת צ'כיה.

== קריירת מועדונים ==
צ'וואנצ'ארה גדל במחלקות הנוער של סלביה פראג, פ.ק. יבלונץ ואמפולי. הוא ערך 24 הופעות ליגה במדי הקבוצה הבוגרת של פ.ק. יבלונץ במסגרת ליגת העל הצ'כית, בהן הבקיע ששה שערים. בנוסף, הושאל מהמועדון לסלבוי וישהראד מליגת המשנה הצ'כית, במדיה ערך 21 הופעות ליגה והבקיע 13 שערים, ולאופבה מליגת העל הצ'כית, במדיה ערך עשר הופעות ליגה.

ב-20 בדצמבר 2021 חתם צ'וואנצ'ארה בספרטה פראג מליגת העל הצ'כית. הוא שיחק במועדון במשך עונה וחצי, בהן ערך 39 הופעות ליגה והבקיע 19 שערים.

ב-14 ביולי 2023 חתם צ'וואנצ'ארה על חוזה לחמש שנים בבורוסיה מנשנגלדבך מהבונדסליגה. ב-11 באוגוסט ערך את הופעת הבכורה שלו במועדון, בניצחון 7-0 על ברזנביק במסגרת הסיבוב הראשון של הגביע הגרמני לעונת . במשחק זה הבקיע את צמד שערי הבכורה שלו במועדון.

== קריירה בינלאומית ==
ב-24 במרץ 2023 ערך צ'וואנצ'ארה את הופעת הבכורה שלו בנבחרת צ'כיה, בניצחון 3-1 על נבחרת פולין במסגרת מוקדמות יורו 2024. במשחק זה הבקיע את שער הבכורה שלו בנבחרת.

== תארים ==
;ספרטה פראג
* אליפות צ'כיה (1): 2022/2023

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:חלוצי כדורגל צ'כים
קטגוריה:כדורגלני ספרטה פראג
קטגוריה:כדורגלני בורוסיה מנשנגלדבך
קטגוריה:כדורגלני נבחרת צ'כיה
קטגוריה:צ'כים שנולדו ב-2000
קטגוריה:כדורגלני פ.ק. יבלונץ